VRANDA ลุ้นไตรมาส 4 ฟื้นตัวรับ “คลายล็อก” หนุนท่องเที่ยวคึกคัก โบรกฯแนะซื้อเป้า 7.80 บ.
“ฟินันเซียฯ” มอง VRANDA ไตรมาส 4 ลุ้นฟื้นตัวเด่นรับคลายล็อกดาวน์-เปิดเมือง ปี 65 คาดพลิกทำกำไรแตะ 28 ลบ. แนะซื้อ เป้า 7.80 บาท
“ฟินันเซียฯ” มอง VRANDA ไตรมาส 4 ลุ้นฟื้นตัวเด่นรับคลายล็อกดาวน์-เปิดเมือง แนะซื้อ เป้า 7.80 บาท
11 พ.ย. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ (11 พ.ย.64) ประเมินเกี่ยวกับหุ้นบริษัท วีรันดา รีสอร์ท จำกัด (มหาชน) หรือ VRANDA โดยจากผลขาดทุนสุทธิ ไตรมาส 3 ปี 2564 อยู่ที่ 50 ล้านบาท แย่ลงเมื่อเทียบกับไตรมาสก่อนหน้าและ เมื่อเทียบกับงวดเดียวกันของปีก่อน เนื่องจากถูกผลกระทบอย่างหนัก จาก Full Lockdown ส่งผลให้รายได้หดตัวแรง ลดลง23.5% เมื่อเทียบกับไตรมาสก่อนหน้าและลดลง 49% เมื่อเทียบกับงวดเดียวกันของปีก่อน โดย Occupancy Rate ลดเหลือเพียง 13% เทียบกับ 26% ในช่วงเดียวกันของปีก่อน แม้จะมีรายได้ธุรกิจอสังหาฯช่วยประคอง แต่ชดเชยผลกระทบเชิงลบได้ไม่หมด ส่วนต้นทุนปรับตัวลงไม่ทันรายได้ ทำให้ Gross Margin บางเหลือเพียง 3.7% และยังมีค่าใช้จ่าย SG&amp;A ที่ต้องแบก ทำให้สุทธิแล้วเป็นไตรมาสที่ขาดทุนหนักสุดตั้งแต่มีสถานการณ์ COVID-19
อย่างไรก็ตามทางนักวิเคราะห์มองผลการดำเนินงานของ VRANDA ได้ผ่านจุดต่ำสุดแล้วใน ไตรมาส 3 ปี 2564 โดยคาดจะเริ่มทยอยฟื้นตัวใน ไตรมาส 4 ปี 2564 เป็นต้นไปที่จะเริ่มขาดทุนลดลงหลังจากภาครัฐคลายมาตรการ Lockdown รวมถึงมีมาตรการเราเที่ยวด้วยกันช่วยหนุน ทำให้การท่องเที่ยวในประเทศโดยเฉพาะจุดหมายใกล้กรุงเทพฯอย่างพัทยาและหัวหินคาด
นอกจากนี้ยังคงประมาณการปี 2564 ที่คาดว่าขาดทุน 126 ล้านบาท  ลดลง 777.5% เมื่อเทียบกับงวดเดียวกันของปีก่อน โดยจะสามารถพลิกมีกำไรได้เล็กน้อย 28 ล้านบาทในปีหน้า เร็วกว่าผู้เล่นในกลุ่มฯเนื่องจากมีธุรกิจอสังหาฯช่วยหนุน
อีกทั้งนักวิเคราะห์ยังมองว่า VRANDA ยังเป็นหุ้นในกลุ่มเปิดเมืองที่น่าสนใจตามการท่องเที่ยวในประเทศที่ทยอยฟื้นและตามมาด้วยนักท่องเที่ยวต่างชาติ ประกอบกับราคาหุ้นปัจจุบันซื้อขายที่ 2565 PBV เพียง 1.1 เท่า ต่ำกว่ากลุ่มฯซึ่งส่วนใหญ่อยู่ที่ 2-3 เท่า สะท้อน Downside และความคาดหวังของตลาดฯที่ต่ำกว่า ยังคงคำแนะนำ “ซื้อ” ราคาเป้าหมายปี 2565 ที่ 7.80 บาท Target EV/EBITDA 12 เท่า
 
 